OpenLLM-France/wikimedia huggingface dataset:
# Sunita Williams

Sunita Williams (nascuda com a Sunita Pandya Krishna; 19 de setembre de 1965) és una astronauta estatunidenca d'ascendència índia i oficial de la Marina dels Estats Units que va tenir el rècord del vol espacial més llarg per una dona.

## Biografia

Va ser assignada a l'Estació Espacial Internacional (EEI) com a membre de l'Expedició 14 i Expedició 15. En el 2012, va servir com a enginyera de vol en l'Expedició 32 i llavors va ser comandant de l'Expedició 33. A més de tenir el rècord del vol espacial més llarg per una dona també va tenir el rècord de nombre de passeigs espacials en dones, i en major duració de temps. Williams va batre per primera vegada els dos rècords de caminada espacial per a les viatgeres espacials—el major nombre passeigs, i la major duració en passeig espacial—durant l'Expedició 14/15 en el 2007, però tots dos rècords van ser superats per Peggy Whitson durant l'Expedició 16. Williams va recuperar els dos rècords durant la seva sisena caminada espacial, el 5 de setembre de 2012, i actualment té 50 hores i 40 minuts de temps de passeig espacial (set caminades).
El 2024 va ser una dels astronautes de la primera missió tripulada de la nau Boeing CST-100 Starliner a l'EEI, que inicialment havia de durar 8 dies però es va allargar durant mesos degut a problemes tècnics.

## Reconeixements

El desembre de 2024, la BBC va incloure-la en la seva llista 100 Women, que reconeix a les dones més inspiradores i influents de l'any a nivell mundial.

## Referències

* ↑ NASA. «Sunita L. Williams (Commander, USN)». National Aeronautics and Space Administration, 2007. [Consulta: 19 desembre 2007].
* ↑ «Sunita Williams» (en anglès). Encyclopaedia Britannica. [Consulta: 26 juliol 2020].
* ↑ Tariq Malik. «Orbital Champ: ISS Astronaut Sets New U.S. Spacewalk Record». Space.com, 2007. [Consulta: 19 desembre 2007].
* ↑ «Spacewalking astronauts conquer stiff bolt, install key power unit on 2nd trip outside». Associated Press [Consulta: 6 setembre 2012]. «Còpia arxivada». Arxivat de l'original el 2012-09-08. [Consulta: 28 febrer 2013].
* ↑ Davenport, Christian. «De vuit dies a vuit mesos: la tripulació de la Starliner pot romandre a l'espai fins al febrer». Vilaweb, 10-08-2024. [Consulta: 11 agost 2024].
* ↑ «BBC 100 Women 2024: Who is on the list this year?» (en anglès britànic). BBC News, 03-12-2024. Arxivat de l'original el 2025-01-01. [Consulta: 3 gener 2025].

## Enllaços externs

* NASA biography of Sunita Williams February 2008
* Spacefacts biography of Sunita Williams August 11, 2007
* Nirali Magazine: Working Woman: Sunita Williams Arxivat 2010-11-08 a Wayback Machine. November 2004
# Els Tossals (Capolat)

Els Tossals és una muntanya de 1.525 metres que es troba al municipi de Capolat, a la comarca catalana del Berguedà.
Al cim s'hi pot trobar un vèrtex geodèsic (referència 278092001).
Aquest cim està inclòs al llistat dels 100 cims de la FEEC.

## Referències

* ↑ «Els Tossals (Capolat)». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Tórtora de Madagascar

La tórtora de Madagascar (Nesoenas picturatus) és una espècie d'ocell de la família dels colúmbids (Columbidae) que habita boscos i matolls a Madagascar, Comores i Seychelles.

## Taxonomia

L'ocell té diverses subespècies. El colom de Rodrigues, un extint però força enigmàtic tàxon de Rodrigues a les Mascarines, durant algun temps es va sospitar que era una altra subespècie de N. picturata, però avui es considera generalment una espècie diferent (N. rodericanus).
El colom rosa (N. mayeri) és el seu parent viu més proper, i junts formen un llinatge a part tant dels coloms típics (Columba) com dels típics tórtores. (Streptopelia), una mica més a prop d'aquesta darrera, en tot cas. En conseqüència, aquests dos es col·loquen a Streptopelia, o bé com és probablement la solució més precisa actualment separats com a Nesoenas. L'espècie actual es trobava antigament a vegades en un gènere monotípic Homopelia. Tot i que això no és del tot incorrecte, si la població de Rodrigues també es col·loca a Homopelia i Nesoenas també es considera diferent, probablement es consideraria oversplitting pels autors moderns.

## Estat i conservació

Tot i que algunes poblacions de les illes són rares alguns precàriament així en conjunt N. picturata es considera una espècie de menor preocupació per la UICN.

## Referències

* ↑ Johnson et al. (2001), Cheke (2005), BLI (2008)
* ↑ BLI (2008)
# Puig de Porreres

El Puig de Porreres és una muntanya de 201 metres que es troba al municipi de Cruïlles, Monells i Sant Sadurní de l'Heura, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cesarea

«Cesarea» té aquests significats:
* Cesarea (Israel), consell local del districte de Haifa, a Israel
* Cesarea, antic nom del lloc on s'edificà l'Abadia de Sant Tibèri a Occitània
* Cesarea de Bitínia, ciutat de Bitínia esmentada per Claudi Ptolemeu
* Cesarea de Capadòcia, o Cesarea Mazaca, ciutat de la Capadòcia al peu del puig Argeu
* Cesarea de Cilícia, ciutat de Cilícia
* Cesarea de Filip, ciutat romana als actuals alts del Golan
* Cesarea, ciutat romana d'Itàlia
* Cesarea de Mauritània, l'actual Cherchell o Sersell, a la costa d'Algèria
* Cesarea de Palestina o Cesarea Marítima, ciutat de Palestina fundada per Herodes al sud de l'actual Haifa

## Vegeu també

* Cesàrea
# Bonheiden

Bonheiden és un municipi belga de la província d'Anvers a la regió de Flandes. Està compost per les seccions de Bonheiden i Rijmenam. Limita amb els municipis de Mechelen, Putte, Sint-Katelijne-Waver, Keerbergen, Boortmeerbeek i Haacht.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 923 | 1022 | 1265 | 1496 | 1528 | 1555 | 1644 | 1763 | 1969 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 2200 | 2680 | 2860 | 3529 | 4770 | 6583 | 7311 | 8058 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 |
| Població | 12.038 | 12.145 | 12.389 | 12.803 | 13.287 | 14.089 | 14.387 |
| Font: NIS ||||||||

## Agermanament

* Boulieu-lès-Annonay
# Bopha!

Bopha! és una pel·lícula estatunidenca de 1993 dirigida per Morgan Freeman. És l'adaptació d'una obra teatral de Percy Mtwa de 1986.

## Argument

Glover interpreta Micah Mangena, un policia negre a Sud-àfrica durant l'era de l'apartheid. Micah és dur però sincer, i creu que fa el millor per la seva gent. És un sergent, amb un oficial superior blanc i amb una força principalment negra. Entrena nous reclutes, tots ells negres. El seu fill Zweli Mangena és en una posició difícil - Micah vol que es converteixi en un policia i seguir el seu exemple. Zweli estima el seu pare, però té dubtes sobre si està bé seguir els seus passos.
Els esdeveniments històrics a penes es veuen, encara que òbviament tenen una influència. El 1986, quan s'escrivia l'obra Nelson Mandela era encara a la presó. El 1993, quan s'estrenava el film, era lliure però el futur era encara molt incert. Bopha en parla poc d'aquests temes. La trama té lloc en un municipi petit amb gent que no ha sentit parlar del món exterior.

## Repartiment

* Danny Glover: Micah Mangena
* Malcolm McDowell: De Villiers
* Alfre Woodard: Rosie Mangena
* Maynard Eziashi: Zweli Mangena
* Malick Bowens: Pule Rampa
* Gift Burnett: Philomen
* Fidelis Cheza: Josiah Machikano
* Michael Chinyamurindi: Solomon
* Marius Weyers: Van Tonder

## Banda original

* »Piri wango iya», Escrita i interpretada per Geoffrey Oryema
* "No Money no Life», Escrita per Cosmos Chidumule, interpretada per Remmy Ongala & Orchestre Super Matimila
* «Sham Bam Overture», Escrita per Paul Delph & Ric Blair
* «African Afternoon», Escrita per Paul Delph & Ric Blair, interpretada per Paul Delph, Ric Blair & Doug Webb
* «Juja» Escrita i interpretada per Michael Travis
* «Senzen Na»
* «Siyaya Epitoli»
* «Mayibuye Iafrika»
* «Tate Ge Ke Sepela»
* «Hayo Inyhweba Abayo»
* «Amandla!»,música de James Horner, lletra de Sam Phillips

## Al voltant de la pel·lícula

* És la primera pel·lícula com a director de Morgan Freeman.
* La pel·lícula ha estat rodada a Goromonzi i a Harare a Zimbabwe.
* La pel·lícula es va presentar el 1993 al Festival Internacional de Cinema de Toronto.
# Borda de Toni

La Borda de Toni és una borda del terme municipal de la Torre de Cabdella, a l'antic terme de Mont-ros, al Pallars Jussà.
Està situada a l'extrem de llevant del terme, al sud-est del poble de Pobellà, dessota, i al nord-oest, del Cap de la Ginebrera.

## Enllaços externs

* Institut Cartogràfic de Catalunya
# Borda des Plans

La Borda des Plans (Borda dels Plans, en pallarès) és una borda del terme municipal de Sarroca de Bellera, del Pallars Jussà.
Està situada al nord-oest del poble de les Esglésies, al vessant de llevant del Tossal de Prat d'Hort,

## Enllaços externs

* Institut Cartogràfic de Catalunya
# Bordes de la Bastida

Les Bordes de la Bastida és una antiga caseria de bordes del terme municipal de Sarroca de Bellera, al Pallars Jussà.
Situades a 1,2 km al sud-sud-oest del poble del qual depenien, la Bastida de Bellera, són actualment abandonades. Estan repartides en dues carenes paral·leles que davallen de la Bastida de Bellera cap a la vall del riu Bòssia, la Vall de Bellera.
Només queden restes d'algunes de les bordes. A la carena de més a ponent hi ha la borda de Joanico, i la borda de Ricou; a la de més a llevant, les de Mateu i d'Antoni.

## Enllaços externs

* Institut Cartogràfic de Catalunya
# Borgetto

Borgetto (sicilià Lu Burgettu) és un municipi italià, dins de la ciutat metropolitana de Palerm. L'any 2007 tenia 6.240 habitants. Limita amb els municipis de Giardinello, Monreale, i Partinico.

## Administració

Llista d'alcaldes :
| Període | Identitat | Partit |
| 2007- | Giuseppe Davì | Centre |
# Parc Diagonal Mar

El Parc Diagonal Mar és una zona verda que es troba al final de l'Avinguda Diagonal de Barcelona, que forma part de l'Inventari del Patrimoni Arquitectònic de Catalunya. Fou projectada per Enric Miralles amb la col·laboració de Benedetta Tagliabue.

## Descripció

S'estructura a partir d'un passeig central que comença a l'entrada del carrer de Llull, i que es va formant cap a la façana marítima. A l'entrada, un espai de jardí es configura al voltant d'una gran pèrgola metàl·lica que sustenta alguns dels grans testos coberts amb decoracions semblants al trencadís gaudinià. La vegetació s'enfila per les estructures metàl·liques properes als testos.
El parc es distribueix amb una sèrie de camins amb ramificacions en totes les direccions. Hi ha una zona de jocs infantils a l'entorn d'una làmina d'aigua. Cap a la Diagonal el passeig s'eixampla per donar lloc a un estany, l'element que dona més caràcter al parc. A l'altra banda de l'estany trobem cinc turons coberts de verd i superfície arbrada, en un dels quals hi trobem plans inclinats per a patinar i tobogans.
El parc està envoltant de grans torres d'habitatges projectades també a partir del mateix procés de remodelació urbanística dins el marc del Fòrum de les Cultures del 2004. Els espais del parc pròxims a les torres són d'ús exclusiu pels habitants d'aquestes. Un dels elements més importants en el disseny de Miralles és aquesta relació entre naturalesa i artificialitat, entre estructures metàl·liques i vegetació, entre l'aigua i el metall o entre els edificis del voltant i el mateix parc. Alhora compleix la funció d'enllaçar el mar amb la Diagonal creuant també la Ronda Litoral a través d'un pont.

## Vegeu també

* Illa de la Llum
* Illa del Mar
* Hilton Diagonal Mar

## Referències

* 1 2 3 4 5 «Parc Diagonal Mar». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «Parc Diagonal Mar». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Bosc de Can Castanyer

El Bosc de Can Castanyer és un bosc del poble de Riells del Fai, en el terme municipal de Bigues i Riells, al Vallès Oriental.
Està situat al sud de la urbanització de Can Castanyer i del poble de Riells del Fai i a l'oest de la pedrera del Margarit. És al sud-oest del Bosc Gran.

## Etimologia

Es tracta d'un topònim romànic modern, derivat de la pertinença d'aquest bosc a la propera masia de Can Castanyer.

## Enllaços externs

* Institut Cartogràfic de Catalunya; cal fer dos passos d'aproximació
# Botein

Botein (Delta d'Àries / δ Arietis) és una estrella de la constel·lació d'Àries. El nom deriva de l'àrab butain, dual de بطن baţn que significa "ventre". Delta Arietis és una gegant taronja de la magnitud aparent +4,35. Està aproximadament a 168 anys llum de la Terra i el seu diàmetre és 13 vegades el del Sol.

## Notes

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 «Homogeneous abundance analysis of FGK dwarf, subgiant, and giant stars with and without giant planets» (en anglès). Astronomy and Astrophysics, 23-07-2015. DOI: 10.1051/0004-6361/201525770.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* Plana de Mallorcaweb, sobre Àries Arxivat 2008-10-11 a Wayback Machine.(català)
* SIMBAD(anglès)
* Aladin previewer, imatge
* Aladin sky atlas, imatge
# Bozhil Kolev

Bozhil Naydenov Kolev (Божил Найденов Колев en búlgar),nascut el 12 de gener de 1949 a Tsonevo, Dalgopol, Varna, és un exjugador de futbol professional búlgar.
Entre el 1969 i el 1978 va disputar 60 partits amb la selecció nacional. Pel que fa a clubs, destacà durant gairebé una dècada al CSKA Sofia.
Bozhil Kolev - Plantilles de navegació :
Selecció de futbol de Bulgària – Copa del Món de Futbol de 1974
1 Goranov •
2 Zafirov •
3 Zhechev •
4 Velichkov •
5 Kolev •
6 Penev •
7 Voynov •
8 Bonev •
9 Mihaylov •
10 Stoyanov •
11 Denev •
12 Aladzhov •
13 M. Vasilev •
14 Milanov •
15 Panov •
16 Grigorov •
17 Nikodimov •
18 T. Vasilev •
19 Ivkov •
20 Borisov •
21 Staykov •
22 Simeonov •
Entrenador: Mladenov :
# Bra

Bra és un municipi italià, situat a la regió de Piemont i a la província de Cuneo. L'any 2007 tenia 29.169 habitants.
S'hi elabora un formatge que porta el nom de la ciutat.

## Personatges il·lustres

* Emma Bonino, política
* Giuseppe Benedetto Cottolengo, prevere
* Carlo Petrini "Carlin", gastrònom, fundador del Slow Food.
# Bratkóvskoie

Bratkóvskoie - Братковское (rus) - és un poble del krai de Krasnodar, a Rússia. Es troba a la vora del riu Otxeretovataia Balka, tributari del Beissujok Esquerre, afluent del riu Beissug. És a 22 km a l'oest de Korenovsk i a 70 km al nord-est de Krasnodar. Pertany a aquest poble el khútor de Juravski.

## Història

La vila fou fundada el 1812 com el khútor Bratkovski. A començaments del 1918 s'hi formà el soviet, essent disputat el control de la vila durant la Guerra Civil Russa. El 1929 s'inicià el procés de col·lectivització, i s'uniren les terres de la vila en el kolkhoz Léninski Xliakh. A mitjan dècada del 1930 les terres de la vila s'organitzaren en el kolkhoz Progress.
La població fou ocupada el 8 d'agost del 1942 per la Wehrmacht de l'Alemanya Nazi i fou alliberada per l'Exèrcit Roig de la Unió Soviètica el 3 de febrer del 1943. El 1967 s'uní al khútor d'Otxeretovataia Balka i rebé l'estatus de poble i el seu nom actual.

## Enllaços externs

* Aquest article conté dades geogràfiques extretes de Google Earth i el mapa de Rússia de Yandex.ru
# Bratski (Oktiabrski)

Bratski - Братский (rus) és un possiólok del krai de Krasnodar, a Rússia. Es troba a la vora dreta del riu Iàsseni, a la península de Ieisk. És a 20 km al sud de Ieisk i a 172 km al nord-oest de Krasnodar.
Pertany al possiólok d'Oktiabrski.
# Braunschweiger TSV Eintracht von 1895

El Braunschweiger TSV Eintracht von 1895, sovint anomenat Eintracht Braunschweig, és un club de futbol alemany de la ciutat de Braunschweig, Baixa Saxònia.

## Història

El club va ser fundat el 15 de desembre de 1895 com un club de futbol i criquet amb el nom de club Fußball-und Cricket-Club Eintracht Braunschweig . El 1899, esdevingué FC Eintracht 1895 e.V. i el 1920 SV Eintracht Braunschweig. El 1945, després de la II Guerra Mundial, el club fou refundat amb el nom de TSV Braunschweig i el 1949 adoptà l'actual nom de Braunschweiger TSV Eintracht.
És un club poliesportiu, amb diversos títols alemanys en diverses seccions. Destaca l'equip femení d'hoquei sobre herba.

## Palmarès

* Lliga alemanya de futbol: 1
** 1967
* Gauliga Braunschweig-Südhannover: 2
** 1943, 1944

## Jugadors destacats

* Íhor Belànov
* Hasse Borg
* Paul Breitner
* Wolfgang Frank
* Bernd Franke
* Bernd Gersdorff
* Mathias Hain
* Uwe Hain
* Franz Merkhoffer
* Viktor Pasulko
* Yahiro Kazama
* Danilo Popivoda
* Tobias Rau
* Aleksandar Ristic
* Lothar Ulsaß
* Horst Wolter
* André Schembri
* Jan Tauer

## Enllaços externs

* Web oficial
* Web a Abseits Soccer Arxivat 2010-10-20 a Wayback Machine.
# Bray Wanderers AFC

El Bray Wanderers A.F.C. és un club de futbol irlandès de la ciutat de Bray.

## Història

El club va ser fundat originàriament el 1922. El club destacà aquests anys a la categoria júnior on guanyà la Miller Cup el 1927/28. Malgrat aquest èxit l'equip defallí als anys 30 i 40 on el principal club de la ciutat fou el Bray Unknowns que jugà a la lliga entre el 1924 i meitat dels 40.
L'any 1942 el club fou reformat i ingressà a la Athletic Union League (AUL), a la 3a divisió, la temporada 1943/44. El 1950/51 guanyà la FAI Junior Cup, derrotant el Drogheda United per 2-1. Repetí títol el 1953-54, derrotant l'Ierne 1-0 a la final. La següent temporada deixà l'AUL i s'afilià a la Leinster Senior League (LSL).
Guanyà la Intermediate Cup els anys 1955/56 i 1957/58 i la LSL els anys 1957/58, 1958/59 i 1960/61. Aquest darrer any deixà la LSL i retornà a l'AUL i començà un nou declivi. L'any 1973, el Bray Unknowns disputava la LSL i decidí canviar el seu nom per Bray Wanderers en un intent d'unir esforços dels dos clubs. L'any 1985 fou escollit per ingressar a la lliga irlandesa de futbol, a la, acabada de crear, First Division, i al final en fou el campió.

## Jugadors destacats

* Alan Kelly Sr.
* Stephen McGuinness

## Palmarès

* Copa irlandesa de futbol: 2
** 1990, 1999
* First Division: 3
** 1985/6, 1995/6, 1999/2000
* Shield: 1
** 1995/96

## Enllaços externs

* Web oficial Arxivat 2010-04-11 a Wayback Machine.
* Web de seguidors
* Bray Wanderers a FAI.ie Arxivat 2005-10-16 a Wayback Machine.
# Break Up

Break Up és un àlbum de col·laboració entre Pete Yorn i Scarlett Johansson gravat el 2006. El primer single, Relator, va ser publicat en format digital el 25 de maig de 2009. L'àlbum complet va ser publicat per Atco/Rhino el 15 de setembre de 2009.

## Llista de cançons

| Nº | Títol | Durada |
| 1 | Relator | 2:34 |
| 2 | Wear And Tear | 3:21 |
| 3 | I Don't Know What To Do | 3:30 |
| 4 | Search Your Heart | 3:00 |
| 5 | Blackie's Dead | 2:37 |
| 6 | I Am The Cosmos | 2:46 |
| 7 | Shampoo | 3:04 |
| 8 | Clean | 3:48 |
| 9 | Someday | 4:17 |
# Breguzzo

Breguzzo és un antic municipi italià, dins de la província de Trento. L'any 2007 tenia 595 habitants. Limitava amb els municipis de Bolbeno, Bondo, Daone, Roncone, Tione di Trento i Villa Rendena.
L'1 de gener 2016 es va fusionar amb els municipis de Bondo, Lardaro i Roncone creant així el nou municipi de Sella Giudicarie, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Ilda Frioli | Llista cívica |
# Bresimo

Bresimo és un municipi italià, dins de la província de Trento. L'any 2007 tenia 264 habitants. Limita amb els municipis de Caldes, Cis, Livo, Malè, Rabbi, Rumo i Ulten (BZ).

## Administració

Llista d'alcaldes :
| Període | Identitat | Partit |
| 2004- | Giulio Giovanni Arnoldi | Llista cívica |
# Brevik

Brevik és un poble situat al comtat de Telemark, Noruega amb una població estimada de 2.700 habitants. Brevik es va convertir en municipi el primer de gener de 1838 però es va fusionar amb Porsgrunn el mateix dia del 1964. Brevik és considerat com un dels pobles més ben preservats de l'època dels velers. El poble es troba a la punta de la península d'Eidanger (Eidangerhalvøya) i fou un centre d'exportacions de gel i fusta. L'últim enviament de fusta al Regne Unit fou cap al 1960.
Brevik és el poble natal de Wilhelm Christopher Christophersen, diplomàtic noruec, i de Cort Adeler, mariner noruec.

## Etimologia

La forma en nòrdic antic del nom podria haver sigut Breiðvík, on la primera part és breiðr 'pa' i l'última és vík 'gola' (petit estret que comunica una albufera o un riu amb la mar).

## Assoliments importants en el desenvolupament de Brevik

* Vies de tren el 1895, Brevikbanen, part de Vestfoldbanen
* Oficina de correus el 1689
* Farmàcia el 1846
* Ajuntament el 1761, construït per Jørgen Christie

## Habitants notables

* Erik Hesselberg - membre de la tripulació de l'expedició de Kon-Tiki.

## Enllaços externs

* Club de vela de Brevik
* Norcem
# Bricairàs

Bricairàs (italià Bricherasio, piemontès Bricheras) és un municipi italià, situat a la ciutat metropolitana de Torí, a la regió del Piemont. L'any 2008 tenia 4.322 habitants. Està situat a la Vall Pellice, una de les Valls Occitanes. Limita amb els municipis d'Angrogna, Bibiana, Campilhon e Fenil, Cavour, Garzigliana, Luserna San Giovanni, Osasco, Prarustin i Sant Seond

## Administració

Llista d'alcaldes :
| Període | Identitat | Partit |
| 2004- | Luigi Bosio | Llista cívica |

## Personatges il·lustres

* Luigi Alberto Colajanni (n. 1943) eurodiputat italià.